Viborger Samler, 1841-10-26
Frankerig. Man skriver fra Selles (Øvre Saone Departement), Quenissets Fødeby, at Morderen skal have tilskrevet sin Fader et meget rørende Brev, hvori har lægger for Dagen den dybeste Anger over sin Forbrydelse; han anklager i de stærkeste Udtryk de Personer, der have forsynet ham med Vaaben, og drevet ham til Udførelsen. Det synes, at han er yderst opbragt over, at hans Medskyldige have forladt ham og ladet ham alene skyde paa den Prinds, som een af hans Kammerater viste ham med Haanden. Dette Brev skal have ledet Jnstructionsdommerne paa Spor efter Hovedforbryderne. De ere confronterede med Quenisset, men udvikle megen Energie og negte enhver Deeltagelse i Attentatet. Politiet i Paris har foranstaltet en Huusundersøgelse hos Consideres, der var impliceret i Darmes's Attentat, og blev frifunden af Pairsretten. Trods den strengeste Undersøgelse fandtes intet Mistænkeligt; desuagtet er Consideres arresteret paa ny. Denne Fængsling sættes i Forbindelse med Quenissets Attentat. Mere end 20 Jndivider skulle være compromitterede i Quenissets Mordanslag. Det er den franske Regjerings Hensigt at forstærke Grændseposterne langs med den spanske Grændse. Garnisonen i Pau skal afsendes til St. Jean Pied de Port Spanien. J Paris havde man den 17de October over Marseille Efterretninger fra Barcelona af 11te Octbr. Stæderne Lerida, Taragona og Girona havde erklæret sig imod Jnsurrectionen. J Barcelona har Marie Christine Jntet at haabe; men Majoriteten deeler sig i Esparteros og det ultra liberale Parti. Til hine hører Fleerheden af den 14,000 Md. stærke Nationalgarde, Ayuntamientoraadet og Provindsialdeputationen. Til dette hører en meget lille Deel af Dagleierclassen, som imidlertid ikke endnu har yttret nogen fiendtlig Demonstration, endskjøndt den klager over den nuværende Regjering. Fra Biscaia skrives, at Juntaerne af Guernica ere sammenkaldte til den 12te Octbr., og at man i Bilbao venter Exregentinde=Dronningens Ankomst. (Jfølge en i the Times indrykket Skrivelse fra Paris skal derimod denne Dame for 14 Dage siden atter være forløst med et Drengebarn). Juntaernes første Skridt vil rimelig viis være at besværge Fueros Opretholdelse. Deputationen fra Biscaia har befalet at uddeele Vaaben til alle vaabendygtige Personer. En Stabsofficier er i Spidsen for nogle Tropper rykket ud fra Bilbao for at drive paa Jnsurrectionens Udbredelse i Provindsen. Man har erholdt enkelte nærmere Details om Opstanden i Madrid. To Timer for det Moment, at Complottet skulde udbryde, erholdt Espartero nøiagtige Efterretninger om de Regimenter, hvis Officierer vare vundne. Regenten tøvede ikke; han steg til Hest, begav sig strax, ledsaget af nogle Jægere, til Casernerne, forsamlede Soldaterne og udnævnte ufortøvet de ældste Sergeants til Officierer. Da de afsatte Officierer indfandt sig, fyredes der paa dem, og flere af dem tilsatte Livet. Disse Skud bragte Gen. Concha, een af de Sammensvorne, til at troe at Angrebet var begyndt; han begav sig med nogle Tropper, som Espartero endnu ikke havde besøgt, til Paladset, og nu begyndte den korte Kamp, der endte sig med Oprørernes blodige Nederlag. J en Skrivelse fra Madrid berettes, at de stakkels Børn - Dronningen og Jnfantinden - bade til Gud under Kampen, og raabte om Hjelp. Generalinde Mina, der var hos dem, søgte at trøste dem. De vare nødsagede til at lægge sig ned paa Jorden, af Frygt for at træffes af de Kugler, der trængte ind i deres Værelse. Conseilspræsidenten Gonzalez, der opholdt sig i Bureauet for Jndenrigsministeriet, der er anviist Plads i det Jndre af Paladset, havde barricaderet sig i sit Cabinet, hvis Døre Jnsurgenterne forgjeves forsøgte at sprænge.